Príkaz ministra č. 60/2013,
ktorým sa zrušuje Ústav informácií a prognóz školstva a zlučuje sa s Centrom vedecko-technických informácií Slovenskej republiky

Gestorský útvar: sekcia informatiky, tel.: 02/59 374 299		2013-19856/55220:1-30

Minister školstva, vedy výskumu a športu Slovenskej republiky za účelom racionalizácie a zefektívnenia činnosti rozpočtových organizácií a príspevkových organizácií v pôsobnosti ministerstva školstva, vedy výskumu a športu Slovenskej republiky vydáva tento príkaz:
Čl. 1	
Úvodné ustanovenia
(1)	V súlade s uznesením vlády Slovenskej  republiky č. 164/2012 zo dňa 27. apríla 2012, ktorým vláda vzala na vedomie Program ESO (Efektívna, Spoľahlivá a Otvorená štátna správa) a v následnom plnení bodu C.1 tohto uznesenia rozpracovalo Ministerstvo školstva, vedy výskumu a športu Slovenskej republiky (ďalej len „MŠVVaŠ SR“) projekt optimalizácie a racionalizácie rozpočtových organizácií   a príspevkových organizácií zriadených MŠVVaŠ SR.
(2)	Cieľom tohto projektu je skvalitnenie a zefektívnenie práce a zároveň racionálne nastavenie financovania rozpočtových organizácií a príspevkových organizácií. Realizácia projektu sa uskutoční v súlade s § 14 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
Čl. 2	
Ukladacie opatrenia
(1)	Z dôvodu uvedeného v článku 1 tohto príkazu zrušujem dňom 31. 12. 2013 rozpočtovú organizáciu Ústav informácií a prognóz školstva (ďalej len „ÚIPŠ“) bez likvidácie a dňom 1. 1. 2014 ju zlučujem s príspevkovou organizáciou Centrum vedecko-technických informácií (ďalej len „CVTI“), ktorá sa stáva právnym nástupcom ÚIPŠ.
(2)	Na základe uvedeného ukladám:
a)	pripraviť delimitačný protokol delimitácie ÚIPŠ na CVTI.

Zodpovední: GR CVTI,  v spolupráci s GR ÚIPŠ a GR sekcie štrukturálnych fondov EÚ
Termín: 30. 11. 2013

b)	požiadať Ministerstvo financií Slovenskej republiky o udelenie súhlasu so zrušením ÚIPŠ 

Zodpovední: GR sekcie financovania a rozpočtu v spolupráci s R odboru právneho
Termín: do 15. 11. 2013

c)	požiadať Ministerstvo financií Slovenskej republiky formou rozpočtového opatrenia o súhlas so zmenou záväzného ukazovateľa počtu zamestnancov a limitu miezd v súvislosti so zlúčením ÚIPŠ s CVTI

Zodpovední: GR sekcie financovania a rozpočtu
Termín: 15. 11.2013

d)	pripraviť návrh rozhodnutia ministra o zrušení ÚIPŠ a jeho zlúčení s CVTI 

Zodpovední: GR sekcie informatiky v spolupráci s R odboru právneho
Termín: 15. 11. 2013

e)	pripraviť zmenu zriaďovacej listiny a štatútu CVTI v súlade so zlúčením s ÚIPŠ

Zodpovední:  GR CVTI v spolupráci s GR ÚIPŠ, GR sekcie informatiky , GR sekcie štrukturálnych fondov EÚ, odboru právneho
Termín: 18. 11. 2013

f)	pripraviť príkaz GR CVTI na zmenu organizačnej štruktúry a organizačného poriadku CVTI v nadväznosti na zlúčenie s ÚIPŠ

Zodpovední: GR CVTI v spolupráci s GR ÚIPŠ
Termín: 15. 12. 2013

g)	pripraviť zmenu organizačného poriadku MŠVVaŠ SR v súvislosti so zrušením ÚIPŠ a jeho zlúčením s CVTI a vykonať zmenu prechodu vecnej pôsobnosti a metodického riadenia vo vzťahu k CVTI z organizačného útvaru sekcie vedy a techniky do priamej pôsobnosti ministra.

Zodpovední: R osobného úradu
Termín: 15. 12. 2013

h)	zabezpečiť realizáciu  národných projektov ÚIPŠ financovaných v rámci OP Vzdelávanie na právneho nástupcu CVTI

Zodpovední: GR sekcie štrukturálnych fondov EÚ v spolupráci s GR sekcie informatiky, GR CVTI, GR ÚIPŠ 
Termín: 31. 12. 2013

i)	pripraviť podklady súvisiace s prechodom práv a povinností z pracovno-právnych vzťahov zamestnancov ÚIPŠ  na CVTI   

Zodpovední: GR ÚIPŠ v spolupráci  GR CVTI
Termín: do 15. 12. 2013
Čl. 3	
Účinnosť
Tento príkaz nadobúda účinnosť 12. novembra 2013.

minister

Obsah

Príkaz ministra č. 60/2013, ktorým sa zrušuje Ústav informácií a prognóz školstva a zlučuje sa s Centrom vedecko-technických informácií Slovenskej republiky
Čl. 1	Úvodné ustanovenia
Čl. 2	Ukladacie opatrenia
Čl. 3	Účinnosť